U-CETSHWAYO.

Kwipepa letu lokugqibela asitandanga kwenza intlokoma enkulu xa sabe sibika udaba olweza ngocingo lusiti u Cetshwayo wawa emfazweni, yena nenduna zake ezima-

 Isigidimi Sama-Xosa

Pambili nto zak’wetu!

UDODANA OLUFUNDILEYO.

Inteto ka Rev. P. J. Mzimba, mhla kwavulwa isikolo sase Lovedale, sayiva ngodano olukulu. Lati elinene lingumfundisi, like leva ingwevu yakowetu isiti ngoku yona izimisele ukufundisa intombi zayo kuba abantwana bayo abangamadodana beyidanisile—imfundo ayibanga nto yakulonto kubo; ifumana izintombi eziyilulameleyo, zizo ezingabafana bayo. Itsho lemambane yawahlela azakuya eskoIweni, yayihlela nemali. Ingaba mhlaimbi siteta nje ezonzwakazi ziseskolweni.

Oludaba lukumbuze u Rev. Dr. Stewart ibalana elibonakele kwipepa lase London ekutiwa yi *Times,* ate walibalisa. Ite yakupuma intlanganiso salifumana ibali elo lingo Abd-el-Kader inkosana yase Algiers, eyati iseyindodana yanikwa ihashe elimhlope elalisaziwa ngama Arab ukuba linexabiso elikulu. Aziyekanga imambane zelo ukumhambela zimnika amaxabiso onke; konke akwanceda Into. Kwinkita ebimane ukumhambela kuze netshawe lelozwe, elamcela alayeka kwa eli hashe. Inqaba : akakatsho. Mhla utile limbone ekwele kweli hashe esel’umoya. Lase- lizinxiba ingubo zengqiba lisiya kumendo awayeya kubuya ngawo. Ubuyile okwenene u Abd-el-Kader, waqubisana nelijacu—into ese ikohlwe nakuhamba. Ubetwe yinceba wamkwelisa ehasheni elo yena waxolela ukuhamba ngenyawo ukungena esixekweni. Intoni? Uyilahle kwalapo lontlaka-ntlaka umfo omkulu, wagqotsa akayeka esimka nehashe. U Abdel ukwaze ngelirara, esiti selemnika ihashe elo, maze angatyeli mntu indlela alifumene ngayo, kuba eyakuti ukuba wenjenjalo abange ukuba into eninzi entliziyo zinenceba ingabuye itumekelele ekuncedeni abasweleyo.

Ngenqubo yayo into eninzi pakati komlisela yenze lento yenziwa lelipakati lakohlisayo. Oko umlisela ukwenze kubazali abanjengalo ufike kwisigqibo sokufundisa intombi namhla, awanele kukwenza kubazali ; ukwenza nakuba fundisa. Amadodana kaloku afundisiwe. Imibuzo yeyokuba asebenza ntom’na ngemfundo yawo? Imfundo yawo yenike igama elihle na kuhlanga, nakuba fundisi? Siqonda tina ezizinto azikafezeki. Udodana aluncedo luni eluhlangeni, kuba uhlanga lubulawa zinto ezibuhlungu luhleli nalo oludodana, kungeko nto lunceda kuyo. Alukaniki gama kuba fundisi kuba inteto, izenzo, intlalo yalo ihlelele- kile. Ngamana Iweza engqondweni msinya, hleze ababantu babini bebelufundisa bazohlwaye ngenxa yokuba imali namandla abo bewacitele kokungena xabiso.

Singa amazwi ka Abd-el-Kader ati, hleze abantliziyo zitumekelelayo ukunceda banqandeke ukwenza okulungileyo, angavisiswa Xa udodana lufundiswayo kungeko nto ibonakalayo yokuqubela pambili bayakuqala abo bebesinceda ukuteta njengo Abd-el-Kader Io.

Lihlaulelwa 10s.

ngonyaka kwase kuqaleni.

 Ipepa Lama Xosa

laveki-mbini.

Vol XIII. LOVEDALE, SOUTH AFRICA, AUGUST 16, 1883.

No. 156.

*NGOLWESI-NE, AUGUST* 16, 1883.

shumi mabini. Komnye umhlati kwakweli pepa singenise ibalana elifutshane ngokwehlayo ngalomhla kutiwa wabulawa ngawo, esingasakulipinda apa. Ndawana ibange ukuba singalutabateli pezulu oluda mhla Iwafika kungokuba bekusekumzuzu zifika indaba zakwa Zulu ze emva kwexeshana zifunyanwe zibuxoki nengcapukiso yompefumlo. Ekufuneka kekwadlula ixesha ngapambi kokuba nantonina evela kubabaleli bamapepa ase Natal yamkelwe njengento enyanisekileyo. Kekaloku kude kwangulo mzuzwana sibala ngawo singavanga nto ikanyeza ukubulawa kuka Cetshwayo kwidabi elaliko pakati kwake no Zibebu, e Lundini, ngomhla wamashumii amabini ananye ku July. Emasiti ke nakuba sitandabuzayo okwenene yenzabele umhlaba into ka Mpande u Cetshwayo, eyati imbongi ngaye ngozito zigoso.

Nakuba abaninzi bebengakulindele ukufa kwake kamsinya kangaka, kodwa izimiselo zokubuyiselwa kwake kubantu bake zabeta kwamhlope kuye wonke oyaziyo ihambiso yezinto kwa Zulu ukuba ingxobotshitshi nemfazwe, ziya kuba ninzi kwelo. Asinantloni ukuti singabanye babo babesiti u Cetshwayo magoduswe, nabaposa iminqwazi pezulu ngokuvuya sakuva ukuba ukululwe, abadanayo kodwa bakuva izimiselo awagoduswa pantsi kwazo ngu Lord Kimberley. Ezi zimiselo zazezokuba abuyele kwinxenye kodwa yabantu bake. Into enkulu, etyebileyo yelizwe, ekuyeni ngase Iwandle yanikelwa u John Dunn ; kwa ubabalala lomhlaba olukwangako ngasentla ekuyeni kuma Transvaal Iwanikwa u Zibebu, waza u Kumkani wanikwa isizityana esipakati. Umfundi makumbule ukuba u Cetshwayo akanazwi nelokubika kule mihlaba yonganyelwe ngo John Dunn no Zibebu. Into enje yabonakala ukuba ayinakubanga ukuba kubeko uxolo nokonwaba. Wayeyibonile u Cetshwayo into leyo kwaisabungwa yi Rulumente ya Pesheya, wayixela, yangati imvisisile. Kodwa ute eseselwandle u Cetshwayo ebuya—jibilili u Lord Kimberley, wabuya wawaba umhlaba, wanikela incum yawo ko John Dunn. Oku kuxelwe ngu Sir Hercules Robinson ku Cetshwayo, obehle wabona ukuba yimpiti- mpiti yodwa kwa Zulu, wada, kuba ebeselefuna egodukile, wasayina ezo zimiselo zolaulo Iwa Pesheya. Wanele ukumiswa egunyeni lake baqala o Zibebu ukuhambisa ezonto kwabe kusoyikelwa ukuba baya kuzenza—ukunqwena, ukupanga, ukulwa, ukububisa nokubulala.

Ukuba uhlobo awayete u Bishop Colenso makabuyiselwe ngalo u Cetshwayo kokwake Iwaluhanjisiwe ezizipitipiti ngezingabangako. Elo cebo lika Bishop Colenso lelalamkelwe ngabo bonke ababenga ukumkani angagoduswa. Lalelokuba ukuxoliswa kwelizwe okwamiselwa ngu Sir Garnet Wolsely, ngo 1879, kungacitwa; ezo nduna zilishumi linesitatu zingashenxiswa ; kuti ukuba kunokwenzeka zandiswe, ngendlela emfutshane wonke umhlaba wabiwe ube ngangalowo wonganyelwe zimantyi e Natal, ze u Cetshwayo ongamele zonke ezo nkosana. Lalilelo iqinga lika Bishop Colenso ekubonakalayo ukuba lilo elaliya kulunga. I Rulumente ya Pesheya ayiyibonanga ngoluhlobo indawo leyo, iqonde ukuba kukumbuyisela pantsi kwezi zimeko zidubule emashweni namhla. Wonke ozimisele ukuzicedululela olubici Iwakwa Zulu umelwe kukuzikumbula ezinyaniso, kuba siqonda ukuba baninzi abafuna ukulibeka igazi elipalazwe ngu Zibebu, nabo baquba naye—isizwe sika Masipula, esisemantla o Mhlatuze—pezu kwentloko yomfi u Bishop Colenso, neqela elalisebenza kunye naye elipesheya. Kwi *London Times*

 Isigidimi Sama-Xosa